คัด 6 หุ้นเปิดเมือง! รับอานิสงส์ นทท. แห่เข้าไทยพ.ค. เฉียด 9 แสนคน
คัด 6 หุ้นเปิดเมือง! รับอานิสงส์ นทท. แห่เข้าไทยเดือนพ.ค. เฉียด 9 แสนคน นำโดย CENTEL-ERW-MINT-AAV AOT-BEM พร้อมจับตาปีนี้นักท่องเที่ยวทะลุ 6.6 ล้านคน
คัด 6 หุ้นเปิดเมือง! รับอานิสงส์ นทท. แห่เข้าไทยเดือนพ.ค. เฉียด 9 แสนคน นำโดย CENTEL-ERW-MINT-AAV AOT-BEM พร้อมจับตาปีนี้นักท่องเที่ยวทะลุ 6.6 ล้านคน
2 มิ.ย. 2565

บริษัทหลักทรัพย์ เอเซีย พลัส จำกัด ระบุในบทวิเคราะห์วันนี้(2 มิ.ย.2565) ว่า สำหรับจำนวนผู้ลงทะเบียนเดินทางเข้าประเทศผ่าน Thailand Pass ระหว่างวันที่ 29 เมษายน-31 พฤษภาคม 2565 มีจำนวนผู้ลงทะเบียน 895,957 คน อนุมัติแล้ว 875,526คน
โดย 10 ประเทศต้นทางที่เดินทางเข้ามามากที่สุด คือ สิงคโปร์ 81,317 คน รองลงมาเป็นอินเดีย 71,807 คน, เวียดนาม 31,020 คน ,มาเลเซีย 29,576 คน กัมพูชา 24,327 คน ,สหรัฐอเมริกา 23,872 คน ,สหราชอาณาจักร 21,615 คน ,ออสเตรเลีย 20,948 คน ,ยูเออี17,314 คน และเกาหลีใต้ 16,006 คน ซึ่งทำให้จำนวนนักท่องเที่ยวทั้งปี 2565 อยู่ที่ราว 6.6 ล้านคน ซึ่งมากกว่าจำนวนนักท่องเที่ยวปลายปีของธปท. ที่คาดการณ์ไว้ 5.6 ล้านคน ดังตารางด้านล่าง

โดยรวมถือเป็น Sentiment เชิงบวกต่อ SET Index และหุ้นกลุ่มเปิดเมือง(Re-Opening) อย่าง บริษัท โรงแรมเซ็นทรัลพลาซา จำกัด (มหาชน) หรือ CENTEL, บริษัท ดิ เอราวัณ กรุ๊ป จำกัด (มหาชน) หรือ ERW ,บริษัท ไมเนอร์ อินเตอร์เนชั่นแนล จำกัด (มหาชน) หรือ MINT,บริษัท เอเชีย เอวิเอชั่น จำกัด (มหาชน) หรือ AAV,บริษัท ท่าอากาศยานไทย จำกัด (มหาชน) หรือ AOT และ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM เป็นต้น